ลัมบรี

ลามูรี () หรือ ลัมบรี () เป็นอาณาจักรทางตอนเหนือของเกาะสุมาตรา ประเทศอินโดนีเซียในสมัยศรีวิชัยจนถึงต้นคริสต์ศตวรรษที่ 16 บริเวณนี้มีประชากรฮินดูเข้าอาศัยประมาณคริสต์ศตวรรษที่ 7 และยังมีหลักฐานของศาสนาพุทธด้วย เชื่อกันว่าภูมิภาคนี้เป็นหนึ่งในสถานที่แรก ๆ ที่ศาสนาอิสลามเข้ามายังหมู่เกาะอินโดนีเซีย และผู้ปกครองในยุคหลังกลายเป็นมุสลิม

โดยทั่วไปถือว่าลัมบรีตั้งอยู่ใกล้บันดาอาเจะฮ์ในจังหวัดอาเจะฮ์ ส่วนที่ตั้งได้มีการเสนอแนะว่าอยู่ในพื้นที่ลัมบาโรทางตะวันตกของบันดาอาเจะฮ์ในปัจจุบันที่มีซากอาคารที่จมอยู่และมีการค้นพบหลุมฝังศพ แม้ว่าปัจจุบันบางคนจัดให้ลัมบรีเข้ากับลัม เระฮ์ (Lam Reh) ทางตะวันออกของอาเจะฮ์ที่มีหลุมฝังศพสมัยโบราณหลายแห่งอยู่ บันทึกประวัติศาสตร์ลัมบรีปรากฏในข้อมูลหลายแห่งตั้งแต่คริสต์ศตวรรษที่ 9 เป็นต้นมา และคาดว่าถูกดูดกลืนเข้ากับรัฐสุลต่านอาเจะฮ์ในช่วงต้นคริสต์ศตวรรษที่ 16

ชื่อ
ชาวอาหรับรู้จักอาณาจักรลามูรีหรือลัมบรีมาตั้งแต่คริสต์ศตวรรษที่ 9 เป็นต้นมา และระบุชื่อเป็น รอมนี (رامني), เลารี, ลามุรี และรูปแบบอื่น ๆ ข้อมูลอินเดียอันเดียวที่กล่าวถึงบริเวณนี้ปรากฏในจารึกตันโจเรอ (Tanjore inscription) ใน ค.ศ. 1030 ที่ระบุชื่อในภาษาทมิฬว่า Ilâmurideśam ส่วนในบันทึกของชาวจีน มีการกล่าวถึงครั้งเป็น หลานหลี่ (藍里) ใน หลิ่งไว่ไต้ตา โดยโจว ชู่เฟย์ใน ค.ศ. 1178 จากนั้นปรากฏเป็น หลานอู๋หลี่ (藍無里) ในจูฟ่านจื้อ, หนานอูลี (喃哩) ในเต่าอี๋จิ้อเลฺว่ และรูปสะกดที่คล้ายกันแบบอื่น ๆ ในบันทึกของชาวยุโรปปรากฏเป็น Lambri (เช่นใน บันทึกการเดินทางของมาร์โค โปโล), Lamuri หรือรูปสะกดแบบอื่น (Lamori, Lambry, ฯลฯ)

ในนาการาเกรตากามา ผลงานชวาที่เขียนขึ้นใน ค.ศ. 1365 ระบุบริเวณนี้เป็น Lamuri และในพงศาวดารมลายูระบุเป็น Lambri คำว่า lam ในภาษาอาเจะฮ์หมายถึง "ใน", "ข้างใน" หรือ "ลึก" และยังใช้เป็นอุปสรรคสำหรับที่อยู่อาศัยหลายแห่งรอบ ๆ อาเจะฮ์

บันทึกประวัติศาสตร์

 รายพระนามผู้ปกครอง 

จากสุสาน 84 แห่งในพื้นที่ 17 แห่ง มีหินหน้าหลุมฝังศพ 28 อันที่มีจารึกไว้ ในจำนวนนี้มีกษัตริย์ 10 พระองค์ที่ปกครองลามูรี แบ่งออกเป็นผู้ที่มีตำแหน่ง มาลิก 8 พระองค์ และ ซุลตัน 2 พระองค์
 มาลิก ชัมซุดดิน (สวรรคต ฮ.ศ. 822/ค.ศ. 1419)
 มาลิก อาลาวุดดิน (สวรรคต ฮ.ศ. 822/ค.ศ. 1419)
 มาลิก มุซฮีรุดดิน
 ซุลตัน มูฮัมมัด อิบน์ อาลาวุดดิน (สวรรคต ฮ.ศ. 834/ค.ศ. 1431)
 มาลิก นีซาร์ อิบน์ ไซด์ (สวรรคต ฮ.ศ. 837/ค.ศ. 1434)
 มาบิก ไซด์ (อิบนื นีซาร์?) (สวรรคต ฮ.ศ. 844/ค.ศ. 1441)
 มาลิก จาวาดุดดิน (สวรรคต ฮ.ศ. 842/ค.ศ. 1439)
 มาลิก ไซนัล อาบีดิน (สวรรคต ฮ.ศ. 845/ค.ศ. 1442)
 มาลิก มูฮัมมัด ชะฮ์ (สวรรคต ฮ.ศ. 848/ค.ศ. 1444)
 ซุลตัน มูฮัมมัด ชะฮ์ (สวรรคต ฮ.ศ. 908/ค.ศ. 1503)

 ดูเพิ่ม 
 รัฐสุลต่านอาเจะฮ์
 รัฐสุลต่านซามูเดอราปาไซ

 อ้างอิง 

 แหล่งข้อมูลอื่น 
 Nouvelles données sur les royaumes de Lamuri et Barat
 Lamuri telah Islam sebelum Pasai
 Nisan Plakpling, tipe nisan peralihan dari pra-Islam ke Islam
 Kesultanan Lamuri

Category:ประวัติศาสตร์เกาะสุมาตรา
Category:แหล่งโบราณคดีในประเทศอินโดนีเซีย